Hêzanê Xopawiyişî yê Başûrê Kurdistanî qezaya Zaxo ya Dîhokî de da baregehê Tirkî ro. Netîceyê çalakîye de 20 leşkerî ameyî kiştene.
Goreyê eşkerayîye  çalakîya ke  7’ê Hezîrane de  vera Qereqolê Girê Bîyê yê bajarekê Bêgova ya Zaxo de  ameye viraştene de mewzî û stargehî di hetan ra bitesîr ameyî pirodayene. Ame zanayene ke çalakîye de 20 leşkerê dişmenî ameyî  kiştene û yew wesayîtê leşkerî û xeylî stargehê dişmenî ameyî îmhakerdene. Ame vatene ke na çalakîye vera hêrişê artêşa Tirkî yê vera Wareyê Pawitişî yê Medya û Başûrê Kurdistanî ameye viraştene. Dewamê eşkerayîye de dîya zanayene ke dimayê çalakîye artêşa Tirkî bi obüs û topanê havanî derûdorê dewanê Rûsê û Şûdirê bombardûman kerdî. Hêrişan ra bax û baxçeyanê şarî zirar dî.
